
Osnovna škola Matije Vlačića Labin

Klasa:  007-04/26-02/6

Urbroj: 2163-4-9-26-2

Labin, 19.05.2026. godine       

Z A P I S N I K
Sa (pete) 5. elektroničke sjednice Školskog odbora Osnovne škole Matije Vlačića Labin, održane dana  14. - 19.05.2026. godine 

Sukladno članku 63. i 64. Statuta OŠ Matije Vlačića Labin, održana je 5. elektronička sjednica Školskog odbora. Svim članovima Školskog odbora dostavljen je na njihovu e-mail adresu  materijal za današnju sjednicu.

Nazočni članovi Školskog odbora (koji su dostavili svoja pisana očitovanja u zadanom roku): 

1. Iva Rukavina, predstavnik Učiteljskog vijeća

2. Maira Licul Keba, predstavnik Osnivača

3. Astrid Glavičić, predstavnik Osnivača

4. Hana Božić, predstavnik  Osnivača

5. Lea Černjul, predstavnik Učiteljskog vijeća

6. Romi Belanić, predstavnik Skupa radnika

7. Iva Vlačić, predstavnik Vijeća roditelja

Predloženi dnevni red je slijedeći:

1. Verifikacija zapisnika s prethodne sjednice Školskog odbora održane dana 06. - 08.05.2026. godine

2. Davanje suglasnosti za zasnivanje radnih odnosa temeljem raspisanog Natječaja

3. Razmatranje prijedloga Odluke o III. Izmjenama i dopunama Statuta Osnovne škole Matije Vlačića

4. Davanje suglasnosti za povratak djelatnice na rad u punom radnom vremenu kao i prekid ugovora o radu na određeno vrijeme djelatnice na zamjeni u polovici radnog vremena

Prijedlog dnevnog reda je jednoglasno prihvaćen.

AD.1.

Zapisnik s prethodne elektroničke sjednice Školskog odbora održane dana 06. - 08.05.2026. godine usvojen je u cijelosti od strane nazočnih članova Školskog odbora.
AD.2.                      

Temeljem odredbi Pravilnika o radu; čl.119. Statuta škole i  čl. 107. st. 11. podstavak 3. Zakona o odgoju i obrazovanju u osnovnoj i srednjoj školi,ravnateljica škole zatražila je suglasnost za zasnivanje radnog odnosa s kandidatkinjom kako slijedi:

· za radno mjesto pod red.br. 1. – UČITELJ/ICA KEMIJE (M/Ž) na neodređeno i nepuno radno vrijeme, 16 sati ukupnog tjednog radnog vremena, 1 izvršitelj/ica sa:

Ana - Mariom Božičković,  bacc.inženjerka ekoinženjerstva iz Drenja

· za radno mjesto pod red.br. 2. – UČITELJ/ICA U PRODUŽENOM BORAVKU  (M/Ž) na  određeno i puno radno vrijeme, 40 sati ukupnog tjednog radnog vremena, 1 izvršitelj/ica  sa:

Rominom Grižančić, mag.prim.obrazov., Labin, Presika 1C

Svi su nazočni članovi Školskog odbora iskazali svoju suglasnost na prijedlog ravnateljice za zasnivanje radnih odnosa kako je navedeno u tekstu gore.

AD.3.  

 Temeljem čl. 98. stavka 3. Zakona  o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 5/12, 16/12, 86/12, 94/13, 136/14, 152/14, 7/17, 68/18, 98/19, 64/20, 151/22, 155/23, 156/23) potrebno je izvršiti izmjene i dopune Statuta OŠ Matije Vlačića Labin sukladno Zakonu o izmjenama i dopunama Zakona o odgoju i obrazovanju u osnovnoj i srednjoj školi  (NN br. 156/23) i Pravilnika o izmjenama i dopunama Pravilnika o kriterijima za izricanje pedagoških mjera (NN br. 22/26). 

Školski odbor je utvrdio prijedlog Odluke o III. Izmjenama i dopunama Statuta škole (u privitku) koji se potom šalje Gradskom vijeću Grada Labin na prethodnu suglasnost prije konačnog donošenja na sjednici Školskog odbora.

Svi su nazočni članovi Školskog odbora iskazali svoju suglasnost na prijedlog  Odluke o III. Izmjenama i dopunama Statuta škole.

AD.4.  

Stručna suradnica - psihologinja Lorena Černjul podnijela je školi obavijest o povratku na rad u punom radnom vremenu počevši od 1.7.2026. godine.

Na radnom mjestu stručnog suradnika psihologa trenutno rade 2 djelatnice - Lorena Černjul (inače zaposlena na puno radno vrijeme) kojoj je odobreno (1999. godine) pravo na pola radnog vremena zbog njege djeteta s težim smetnjama u razvoju) tako da tu polovicu radnog vremena odrađuje Barbra Krištofić Ambruš, mag.psiholog, temeljem ugovora o radu na određeno vrijeme, do ispunjenja uvjeta iz Rješenja HZZO-a djelatnice Lorene Černjul.

Obzirom da se Lorena vraća na rad u punom radnom vremenu zbog prestanka uvjeta iz spomenutog Rješenja, samim time će Barbri K.Ambruš prestati radni odnos.

Svi su nazočni članovi Školskog odbora iskazali svoju suglasnost na navedeno kao i na prestanak ugovora o radu na određeno vrijeme djelatnice Barbre Krištofić Ambruš zbog povratka Lorene Černjul na rad u punom radnom vremenu.
Zapisničar/Tajnica:                                                                    Predsjednica Školskog odbora:

Luela Radićanin, dipl.iur.                                                             Iva Rukavina, dipl.ing.

